Diari Oficial de la Generalitat Valenciana


Sumari del DOGV 8961, del 26-11-2020 (2020/9886)

RESOLUCIÓ de 19 de novembre de 2020, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del Programa 313.50 Inclusió social, de la Vicepresidència i Conselleria d'Igualtat i Polítiques Inclusives, per a la inclusió d'una línia de subvenció que done cobertura a les ajudes urgents de concessió directa regulades pel Decret 102/2020, de 7 d'agost, del Consell. (exp.16.018/20-119).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9886


Data del document
:   19-11-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de novembre de 2020, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del Programa 313.50 Inclusió social, de la Vicepresidència i Conselleria d'Igualtat i Polítiques Inclusives, per a la inclusió d'una línia de subvenció que done cobertura a les ajudes urgents de concessió directa regulades pel Decret 102/2020, de 7 d'agost, del Consell. (exp.16.018/20-119). [2020/9886]  
En el marc de les mesures i actuacions destinades a fer front a les conseqüències socials i econòmiques derivades de la situació d'emergència de salut pública provocada per la Covid-19, resulta necessari mobilitzar recursos materials i humans per a garantir l'atenció als col·lectius més vulnerables i empobrits, i hi ha una necessitat especial en entitats del tercer sector d'acció social, dirigides a la inclusió social de persones o unitats de convivència d'aquests col·lectius vulnerables.  
  
Considerant aquestes circumstàncies, a fi de combatre els efectes socials de la pandèmia i entenent que es donen les circumstàncies previstes en l'article 168.1 c) de la Llei 1/2015 en existir raons d'interés públic i social que fonamenten la necessitat de concessió directa d'ajudes singulars, el passat 7 d'agost el Consell, a proposta de la Vicepresidència i Conselleria d'Igualtat i Polítiques Inclusives, va aprovar el Decret 102/2020 que aprova les bases reguladores i la concessió directa de subvencions a entitats del tercer sector d'acció social en matèria d'inclusió social i desenvolupament comunitari amb la finalitat de millorar l'atenció, protecció i qualitat de vida d'aquestes persones en l'àmbit de la Comunitat Valenciana.  
L'article 4 del Decret quantifica el total d'aquestes subvencions en 2.995.349,29 euros, a càrrec del pressupost del programa 313.50 Inclusió social, i a la línia que a aquest efecte es dote mitjançant la tramitació de la corresponent modificació pressupostària, és per això que la Vicepresidència i Conselleria d'Igualtat i Polítiques Inclusives proposa la inclusió en el seu annex de transferències i subvencions d'una nova línia de subvenció que done cobertura a les ajudes extraordinàries i de concessió directa regulades en el decret esmentat i el seu finançament mitjançant la minoració en aquest mateix import i dins del mateix capítol 4, de la dotació de la línia de subvenció de concurrència competitiva S1827 «Programes de desenvolupament comunitari» que està en situació de disponibilitat i no està afecta a finançament finalista.  
A aquest efecte i en virtut del que es disposa en l'article 168.1 c) de la Llei 1/2015 d'hisenda pública, del sector públic instrumental i subvencions, en l'article 1, apartats 3 i 4 del Decret llei 4/2020, del Consell i en els articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar les següents modificacions en l'annex de transferències i subvencions corrents del programa 313.50 Inclusió social, que suposen:  
  
  
a) Minorar la dotació de la línia de concurrència competitiva S1827, que implica la seua supressió tècnica, d'acord amb el detall següent:  
  
b) La inclusió d'una nova línia de subvenció de concessió directa amb les dades descriptives i per l'import que es detallen a continuació:  
  
  
Codi: S1140 Denominació: suport a entitats del tercer sector d'acció social per al desenvolupament de programes d'inclusió i desenvolupament comunitari  
Import: 2.995.349,29 Beneficiaris previstos: entitats del tercer sector d'acció social que figuren en l'annex del Decret 102/2020, de 7 d'agost, del Consell.  
Mode de concessió: Descripció i finalitat: subvencions per a la realització de projectes en matèria d'inclusió i desenvolupament comunitari amb les persones o unitats de convivència que es troben en situació de vulnerabilitat, per a fer front a la crisi econòmica i social provocada per la crisi sanitària de la Covid-19  
Concessió directa art. 168.1 C) Llei 1/2015.   
Decret 102/2020  
 del Consell Aportació externa 0   
Aportació GV: 2.995.349,29  
 Publicar dades: sí  
  
  
  
València, 19 de novembre de 2020.- El conseller d'Hisenda i Model Econòmic: Vicent Soler i Marco.